<classify> OSCAR ASSENGA-TANGA Mwenyekiti wa Baraza la Biashara la Jumuiya ya Uchumi ya Nchi zaKusini mwa Afrika SADC, Salum Shamte na vigogo wengine wa Kampuni ya Katan Ltd,wametiwa mbaroni na Jeshi la Polisi mkoani hapa kwa tuhuma za upotevu wa Shbilioni 54. Tukio la kukamatwa vigogo hao lilitokana na agizo la Mkuu wa Mkoa waTanga, Martine Shigella, aliyemwagiza Kamanda wa Polisi Mkoa wa Tanga, EdwardBukombe na Kamanda wa Taasisi ya Kuzuia na Kupambana na Rushwa Takukuru, ChristopherMariba, kuwakamata. Shigella alitoa agizo hilo jana baada ya kupokea ripoti ya Mkaguzi wa Ndaniwa Serikali katika mkutano wa wadau wa mkonge, ambayo ilionyesha Kampuni yaKatani ina upotevu wa zaidi ya Shbilioni 54. Awali akiwasilisha ripoti hiyo, Mkaguzi wa Ndani Mwandamizi Wizara ya Fedhana Mipango, Idrisa Ally, alisema ukaguzi huo ulianza Januari 22 hadi Februari22, mwaka huu ambao ulihusu miaka ya fedha kuanzia 2008 hadi 2018. Ally alieleza kuwa kazi ya ukaguzi huo, walilenga kuangalia miamala yaMfuko wa Hifadhi ya Jamii wa NSSF, wakulima na fedha za Saccos ya wakulima haosambamba na mikataba iliyoingiwa baina ya pande zote tatu. Alisema katika ukaguzi huo,zaidi ya Sh bilioni 54 hazikufahamika zilipo ama matumizi yake yakiwemo madeniya wakulima, makato ya wanachama wa NSSF, mkopo na kutolipwa kwa kodi ya Serikalikwa mujibu wa taratibu. Mkaguzi huyo alieleza yaliyojitokeza katika ukaguzi huo ni pamoja namadeni ya wakulima Sh bilioni 29.8 ambayo hata hivyo alieleza kuwa hayakuonyeshwakwenye taarifa za kampuni hiyo, Sh milioni 1.7 za makato waliyokatwa wakulimahuku Saccos ya wakulima ikiidai kampuni hiyo Sh milioni 5.55. Ilionyesha pia fedhazinazodaiwa na kampuni hiyo kwa wakulima ni zaidi ya Sh bilioni 2.8. Baada ya ripoti hiyo kuwasilishwa kwenye mkutano huo, Shigella alitoa nafasikwa pande zote kujieleza na ndipo Shamte ambaye ni mmiliki wa Kampuni ya Katan,kudai ripoti hiyo haina usahihi na hawakushirikishwa katika kuiandaa. Alisema wao kama walezi wa wakulima, tangu mwaka 1999 walikuwa wakiendesha kilimo chamkataba wa kibiashara baina yao, bodi ya mkonge na wakulima. Hakuna mkulima anayeibiwa, sisi sote lengo letu ni kuinua zao la mkongekwa kuwanufaisha wakulima, ripoti hii haikuhusisha walengwa, yaani Katan Ltd,hivyo naomba ripoti hii ipitiwe upya kwa kushirikishwa, alisema Shamte. Waliokamatwa kwenye mkutano huo sambamba na Shamte ni Mkurugenzi Mtendaji wa KatanLtd, Juma Shamte, Fadhil Mhina ambaye ni mhasibu wa Katan Ltd, Fatma Diwani Mkurugenzina Theodora Mtegeti ambaye ni Ofisa Uhusiano.  <topic>: KITAIFA 